钦定古今图书集成/明伦汇编/氏族典/第336卷 > 刘词
## 钦定古今图书集成/明伦汇编/氏族典/第336卷 > 刘词

按《五代史刘词传》，“词字好谦，大名元城人也。少以勇
悍知名。唐庄宗下魏博，与梁战夹河，为效节军使，坐
事左迁汝州。废帝时选为禁军校，以功迁指挥使，拜
泌州刺史，迁团练使，徙房州。汉高祖时，讨李守贞于
河中，词领宁江军节度使。周太祖入立，加同中书门
下平章事。世宗战高平，樊爱能等军败，词趣兵以进”，
世宗嘉之，以为河东行营副都部署，徙镇永兴。明年
卒。谥忠惠。